**Ministru kabineta noteikumu projekta „Grozījumi Ministru kabineta 2010. gada 30. novembra noteikumos Nr. 1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010. gada 30. novembra noteikumos Nr. 1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”” (turpmāk – noteikumu projekts) izstrādāts, lai pilnveidotu un aktualizētu normatīvo regulējumu saistībā ar grozījumiem, kas veikti likumā “Par piesārņojumu” (likums “Grozījumi likumā “Par piesārņojumu”” stājies spēkā 2018. gada 10. maijā), kā arī lai daļēji pārņemtu prasības, kas izriet no Eiropas Parlamenta un Padomes 2015. gada 25. novembra Direktīvas 2015/2193/ES par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām (turpmāk – direktīva 2015/2193). Izmaiņas nepieciešamas attiecībā uz C kategorijas piesārņojošo darbību reģistrācijas kārtību, kā arī tām sadedzināšanas iekārtām, kas ir C kategorijas piesārņojošās darbības. Noteikumu projekts arī paredz saīsināt dažādus ar atļauju izsniegšanu saistītos termiņus, tādējādi ļaujot operatoram ātrāk uzsākt savu piesārņojošo darbību. Vienlaikus noteikumu projekts paredz grozījumus Ministru kabineta 2010. gada 30. novembra noteikumu Nr. 1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (turpmāk – MK noteikumi Nr. 1082) 1. un 2. pielikumā (B un C kategorijas piesārņojošas darbības), gan precizējot neskaidrās normas, gan svītrojot atsevišķas C kategorijas darbības, kas pēc Valsts vides dienesta (turpmāk – dienests) sniegtās informācijas nerada būtisku piesārņojumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projektsizstrādāts, lai pilnveidotu un aktualizētu normatīvo regulējumu saistībā ar grozījumiem, kas veikti likumā “Par piesārņojumu” (stājies spēkā 2018 .gada 10.maijā), kā arī lai daļēji pārņemtu prasības, kas izriet no direktīvas 2015/2193. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Noteikumu projekta mērķis ir pilnveidot MK noteikumu Nr. 1082 prasības saistībā ar likumu “Grozījumi likumā “Par piesārņojumu””, kas stājies spēkā 2018. gada 10. maijā, nosakot to, ka tiek atcelts C kategorijas apliecinājums, turpmāk būs jāveic C kategorijas piesārņojošas darbības reģistrācija, ieviest izmaiņas saistībā ar dienesta informācijas sistēmas uzlabojumiem, kā arī daļēji pārņemt direktīvas 2015/2193 prasības attiecībā uz vidējas jaudas sadedzināšanas iekārtām (C kategorijas darbības).  **Būtiskākie grozījumi:**  1.  Saskaņā ar likumā “Par piesārņojumu” veiktiem grozījumiem, tiek paredzēts, ka vairs netiek precīzi reglamentēts iesniegumu un atļaujas veidlapas paraugs, bet tiek paredzēts, ka MK noteikumu Nr. 1082 3. un 6. pielikumi satur iesniegumā atļaujas saņemšanai un atļaujā iekļaujamo informāciju, un 5.pielikums satur iesniegumā norādāmo informāciju C kategorijas piesārņojošas darbības reģistrācijai. Minētie grozījumi tiek veikti saistībā ar dienesta informācijas sistēmu un tajā veiktajiem uzlabojumiem, kā arī iespējamiem nākotnes uzlabojumiem. Līdz ar to veicot izmaiņas dienesta informācijas sistēmā (piemēram, mainot izkārtojumu u.tml.) nevajadzēs veikt grozījumus MK noteikumos Nr.1082, ja netiks mainīts iesniedzamās informācijas saturs. Tiek izteikts jaunā redakcijā noteikumu 3. un 5. pielikums (iesniegumā norādāmā informācija), lai aizstātu esošo veidlapas tipa iesniegumu ar versiju, kas ir aktuālāka šodienas situācijai. Šāds iesniegumā iekļaujamās informācijas uzskaitījums ļauj Valsts vides dienestam veikt uzlabojumus savā informācijas sistēmā, neveicot grozījumus noteikumos. Jāuzsver, ka Valsts vides dienestam sistēmā nevar mainīt iesniedzamās informācijas saturu, bet gan Valsts vides dienests var mainīt izkārtojumu sistēmā, tai skaitā veicot uzlabojumus, kas nodrošina operatoriem ērtāku iesnieguma sagatavošanu.  2. Tiek svītrotas normas, kas noteic, ka atļaujai ir noteikts termiņš, jo saskaņā ar likumu “Par piesārņojumu” piesārņojošas darbības atļaujas ir beztermiņa (tās tiek izsniegtas uz visu iekārtas darbības laiku).  3. Saskaņā ar likumā “Par piesārņojumu” veiktiem grozījumiem, tiek paredzēts, ka C kategorijas piesārņojošām darbībām vairs netiks izsniegts apliecinājums, tās tiks reģistrētas dienesta sistēmā. Šis grozījums saistīts arīdzan ar uzlabojumiem dienesta informācijas sistēmā. C kategorijas iesniegumā norādāmās informācijas saturs ir noteikts noteikumu 5.pielikumā.  4. Tiek veikti grozījumi saistībā ar jau veiktiem uzlabojumiem dienesta informācijas sistēmā – informāciju par iesnieguma pieņemšanu operators varēs redzēt dienesta informācijas sistēmā (līdz šim dienests sūtīja operatoram atzinumu), dienestam būs iespējams ātrāk (2 darbdienu laikā (līdz šim bija 7 darbdienu laikā) nosūtīt tīmekļvietnes adresi, kur pieejams atļaujas iesniegums pašvaldībai, Veselības inspekcijai un citām ieinteresētajām pusēm, tiek paredzēts saīsināt Veselības inspekcijas un pašvaldības atzinuma sniegšanas termiņu (no 30 dienām uz 15 darbdienām), kā arī turpmāk iesniegums A vai B kategorijas piesārņojošai darbībai tiks ievietots dienesta tīmekļvietnē divu darbdienu laikā pēc tā pieņemšanas.  5. Lai varētu daļēji pārņemt direktīvas 2015/2193 prasības, noteikumu projekts precizē, kāda informācija sadedzināšanas iekārtu operatoram jāiesniedz par savu plānoto darbību. Tiek veikti attiecīgi precizējumi noteikumu 3.pielikuma 5.6. apakšpunktā, ietverot informāciju, kas operatoram jāsniedz par savu sadedzināšanas iekārtu, lai Valsts vides dienestam būtu iespēja nodrošināt informāciju, ko prasa direktīva 2015/2193 un izsniegt operatoram atļauju vai reģistrēt tā darbību. Tiek veikti arī attiecīgi precizējumi noteikumu 5.pielikumā, izsakot to jaunā redakcijā. Atbilstoši direktīvas 2015/2193 5.panta 3.punktam, dalībvalstīm jāveic pasākumi, lai nodrošinātu, ka vidējas jaudas sadedzināšanas iekārtas tiek ekspluatētas ar atļauju vai reģistrāciju un, ka operators sniedz I pielikumā norādīto informāciju. Lai nodrošinātu direktīvas 2015/2193 5.panta 3.punkta, kā arī I pielikuma pārņemšanu ar noteikumu projekta 69. un 70. punktu, tiek veikti grozījumi noteikumu 3.pielikumā (5.6. punktā, kur operatoram jāsniedz informācija par savu sadedzināšanas iekārtu) un veikti grozījumi noteikumu 5.pielikumā papildinot ar 2.3. apakšpunktu, ietverot atbilstošu informāciju, kas operatoram jāsniedz par savu sadedzināšanas iekārtu.  6. Tiek veiktas izmaiņas piesārņojošo darbību sarakstā (1. un 2. pielikums), kas nepieciešamas, jo piemērošanas procesā atklājās, ka ir dažādas interpretācijas iespējas, līdz ar to nepieciešams precīzāki formulējumi, lai pēc iespējas samazinātu neskaidrības dienesta un operatoru starpā. 1. pielikumā tiek veiktas arīdzan izmaiņas par atsevišķu darbību jaudas sliekšņiem (lai samazinātu administratīvo slogu tiem operatoriem, kuri veic, piemēram maza apjoma darbības ar ķīmiskām vielām u.c.). Noteikumu 2. pielikumā tiek svītrotas vairākas darbības (piemēram, žāvētavas, gaļas, gastronomijas ražotnes, iekārtas maizes cepšanai un konditorejas izstrādājumu ražošanai, ķīmijas un bioloģijas laboratorijas, fotolaboratorijas, iekārtas sāls un sāls maisījumu uzglabāšanai, iekārtas pakešu logu un durvju ražošanai). Minētās darbības tiek svītrotas, jo pēc Valsts vides dienesta sniegtās informācijas, tās nerada būtisku piesārņojumu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk -VARAM), VVD, VPVB. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz operatoriem, kuri veic likuma “Par piesārņojumu” 1. pielikumā iekļautās darbības un noteikumu 1. un 2. pielikumā iekļautās darbības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz izmaiņas, kas atvieglos darbu operatoriem (no piesārņojošo darbību saraksta tiek svītrotas atsevišķas darbības, kā arī citām darbībām tiek celti robežsliekšņi). Tiek atvieglota C kategorijas piesārņojošās darbības veikšanas kārtība, vairs nav jāsaņem apliecinājums, bet tikai jāveic C kategorijas darbības reģistrācija.  Paredzams, ka saziņa starp dienestu un operatoru notiks, izmantojot dienesta informācijas sistēmu, tādējādi samazinot laiku, kas tiek patērēts precizējot dažādus aspektus.  Noteikumu projekta prasības neattiecas uz konkurenci.  Noteikumu projekta ietekme uz vidi ir vērtējama pozitīvi.  Noteikumu projekta prasībām nav ietekmes uz cilvēku veselību.  Noteikumu projekta prasības neskar nevalstiskās organizācijas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2015. gada 25. novembra Direktīva 2015/2193/ES par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām (OV L 313, 28.11.2015., 1./19. lpp.). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **Attiecīgā ES tiesību akta datums, numurs un nosaukums** | **Direktīva 2015/2193/ES** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 5.panta 3.punkts | Noteikumu projekta 69. un 70. punkts (jaunā redakcijā izteiktais noteikumu 3.pielikuma 5.6. punkts un 5.pielikuma 2.3. punkts) | Pārņemts pilnībā | Netiek noteiktas stingrākas prasības. |
| 1. pielikuma 1., 2., 3., 4.punkts, kā arī 6. līdz 8.punkts. | Noteikumu projekta 70.punkts (5.pielikumā jauns 2.3.punkts) | Pārņemts daļēji | Netiek pārņemts 1.pielikuma 5.punkts, kas nosaka, ka jānorāda informācija par iekārtas darbības veidu jeb NACE kods, jo šāda informācija jau ir publiski pieejama Latvijas uzņēmumu reģistrā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Direktīvas 2015/2193/ES pārņemamās normas neparedz rīcības brīvību ES dalībvalstij pārņemt vai ieviest noteiktas ES tiesību akta normas. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | |
| Cita informācija | | Pārējās Direktīvas 2015/2193/ES prasības ir pārņemtas likumā “Par piesārņojumu” un Ministru kabineta 2017. gada 13. decembra noteikumos Nr. 736 “Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām”. | |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums 2020. gada 4.februārī publicēts VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē https://www.mk.gov.lv atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti | Nav saņemts sabiedrības viedoklis. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Valsts vides dienests, Vides pārraudzības valsts birojs. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

*Šmerliņa 67012758*

*Guna.Smerlina@varam.gov.lv*